REPUBLIKA SRBIJA

NARODNA SKUPŠTINA

Odbor za pravosuđe, državnu

upravu i lokalnu samoupravnu

07 Broj: 06-2/56-23

28. mart 2023. godine

B e o g r a d

**Z A P I S N I K**

**12. SEDNICE ODBORA ZA PRAVOSUĐE, DRŽAVNU UPRAVU**

**I LOKALNU SAMOUPRAVU, ODRŽANE 18. MARTA 2023. GODINE**

 Sednica je počela u 9,00 časova.

Sednicom je predsedavao Vladimir Đukanović, predsednik Odbora.

 Sednici su prisustvovali članovi Odbora: Bratimir Vasiljević, Jovan Palalić, Svetozar Vujačić, Đorđe Komlenski, Andrijana Vasić, Dubravka Kralj, Jelena Milošević, Dejan Šulkić, Vladimir Gajić, Miodrag Gavrilović, Ilo Mihajlovski, dr Balint Pastor i prof. dr Jelena Jerinić.

Sednici su prisustvovali i: Dragan Jovanović, zamenik člana Milice Nikolić, Dijana Radović, zamenik člana Vladana Zagrađanina, Ujvari Žombor, zamenik člana dr Balint Pastora i prof. dr Đorđe Pavićević zamenik člana prof. dr Jelene Jerinić.

Sednici je prisustvovala i poslanik Tamara Milenković Kerković.

 Predsednik Odbora je stavio na glasanje, a članovi i zamenici članova Odbora su **jednoglasno** utvrdili sledeći

D n e v n i r e d

1. Utvrđivanje predloga kandidata za prvi izbor članova Visokog saveta sudstva koje bira Narodna skupština;

 2. Utvrđivanje predloga kandidata za prvi izbor članova Visokog saveta tužilaštva koje bira Narodna skupština.

**PRVA TAČKA:** Utvrđivanje predloga kandidata za prvi izbor članova Visokog saveta sudstva koje bira Narodna skupština.

 Predsednik Odbora je podsetio prisutne da je članom 49. i 61. Zakona o Visokom savetu sudstva propisano da na posebnoj sednici Odbor odlučuje o predlogu dvostrukog broja kandidata za izbor člana Saveta od broja koji se bira. S obzirom da Skupština bira 4 člana VSS, Odbor će pokušati da na današnjoj sednici utvrdi predlog 8 kandidata koji će zatim dostaviti Narodnoj skupštini.

 Rekao je da je navedenim članom Zakona propisano i da svaki član Odbora ima pravo da predloži kandidata za izbor člana Saveta. Predlog od 8 kandidata za prvi izbor članova VSS koje bira Narodna skupština Odbor utvrđuje glasovima dve trećine od ukupnog broja članova Odbora, te da je Odbor dužan da razmotri predloge kandidata za izbor člana Saveta koje predloži svaki član Odbora.

 Naveo je da je propisano da ako Odbor na prvoj posebnoj sednici ne utvrdi predlog kandidata za prvi izbor članova Saveta koje bira Narodna skupština (što znači 8 kandidata), rok za održavanje nove sednice Odbora je najranije osam dana od dana održavanja sednice Odbora na kojoj nije utvrđen predlog kandidata.

 Naglasio je da samo član Odbora može da predlaže kandidate, dok za predložene kandidate mogu da glasaju i članovi i zamenici članova Odbora, kao i da je dve trećine od ukupnog broja članova ili zamenika članova Odbora 12 glasova. Na osnovu navedenih odredaba Zakona, svaki zainteresovani član Odbora može da iznese svoje predloge kandidata za članove Visokog saveta sudstva.

 Napomenuo je da su u E-parlament uneta imena svih kandidata koji ispunjavaju uslove za izbor za člana Visokog saveta sudstva, prema redosledu, po kome je Odbor razgovorao sa kandidatima na prethodnoj sednici, u subotu 11. marta 2023. godine.

 Rekao je da će ime kandidata koji bude predložen biti vidljivo na ekranu ispred, a da su imena poslednjih sedam kandidata oni kandidati koji su podneli prijave za člana i Visokog saveta sudstva i Visokog saveta tužilaštva.

 Naveo je da su svi prisutni od službe Odbora dobili spiskove kandidata za VSS i VST radi lakšeg praćenja predlaganja i glasanja o kandidatima.

 Istakao je da će nakon što više ne bude predloga, otvoriti raspravu o predloženim kandidatimam nakon što više ne bude predloga od strane prisutnih članova Odbora, kao i da će se nakon zaključenja rasprave pristupiti glasanju o svakom predloženom kandidatu pojedinačno, prema redosledu kako su uneti u E-parlament.

 Naglasio je da će se utvrđenim kandidatom od strane Odbora smatrati onaj kandidat za koga bude glasalo najmanje 12 članova.

 Rekao je da shodnom primenom člana 50. stav 6. Zakona, ako više predloženih kandidata dobije isti i istovremeno najmanji broj glasova dovoljan za predlaganje Narodnoj skupštini, o izboru između tih kandidata će se ponovo glasati.

 Predsednik je pozvao članove Odbora da predlože svoje kandidate za prvi izbor za članove Visokog saveta sudstva koje bira Narodna skupština.

**Vladimir Gajić** je predložio kandidate Nikolu Bodirogu, Vojkana Simića i Srđana Stefanovića.

 **Jovan Palalić** je predložio kandidate Natašu Delić i Jelenu Vučković, a podržao je već predložene kandidate Nikolu Bodirogu i Srđana Stefanovića.

 **Đorđe Komlenski** je predložio kkandidate Rastka Brajkovića, Aleksandra Popovića, Žikicu Dronjka i Marinu Grbić.

 **Dejan Šulkić** je predložio kandidate Nenada Tešića i Bojana Petrovića.

 **Miodrag Gavrilović** je predložio kandidate Aleksandra Popovića i Rastka Brajkovića.

 **Jelena Milošević** je predložila kandidate Dragutina Radosavljevića i Aleksandra Popovića, a podržala je i kandidata Jelenu Vučković.

 Pošto više nije bilo predloga, prisutni su glasali za predložene kandidate.

Rezultati glasanja su:

Jelena Vučković – 13 glasova „za“, 2 „uzdržana“

Žikica Dronjak – 10 glasova „za“, 3 „protiv“, 2 „uzdržana“

Nikola Bodiroga – 12 glasova „za“, 1 „protiv“, 2 „uzdržana“

Marina Grbić - 14 glasova „za“, 2 „uzdržana“

Vojkan Simić – 2 glasa „za“, 5 „protiv“, 5 „uzdržanih“

Rastko Brajković – 14 glasova „za“, 2 „uzdržana“

Dragutin Radosavljević – 2 glasa „za“, 5 „protiv“ 3 „uzdržana“

Aleksandar Popović – 15 glasova „za“, 1 „uzdržan“

Srđan Stefanović – 12 glasova „za“, 3 „uzdržana“

Nenad Tešić – 2 glasa „za“, 2 „protiv“, 7 „uzdržanih“

Bojan Petrović – 3 glasa „za“, 6 „uzdržanih“

Nataša Delić - 11 glasova „za“, 4 „uzdržana“.

 Nakon što je zaključio glasanje, predsednik Odbora je saopštio da su preko 12 glasova „za“, odnosno preko dve trećine glasova članova Odbora dobili kandidati: Jelena Vučković, Nikola Bodiroga, Marina Grbić, Rastko Brajković, Aleksandar Popović i Srđan Stefanović.

**DRUGA TAČKA**: Utvrđivanje predloga kandidata za prvi izbor članova Visokog saveta tužilaštva koje bira Narodna skupština.

 Predsednik je obavestio prisutne da su pravila za izbor članova Visokog saveta tužilaštva identična kao i za izbor članova Visoki savet sudstva, pa su se članovi i zamenici članova Odbora saglasili da se odmah pređe na predlaganje kandidata.

 **Dejan Šulkić** je predložio kandidate Predraga Ćetkovića, Vesnu Luković, NenadaTešića i Bojana Petrovića.

**Vladimir Gajić** je predložio kandidate Miroslava Đorđevića, Predraga Ćetkovića i Vesnu Luković.

**Jovan Palalić** je predložio kandidate Vladimira Simića i Jelenu Glušicu.

**Đorđe Komlenski** je predložio kandidata Dušana Purića.

**Svetozar Vujačić** je predložio kandidata Natašu Delić.

 Pošto više nije bilo predloga, pristupilo se glasali za predložene kandidate.

Miroslav Đorđević – 14 glasova „za“, 1 „protiv“, 1 „uzdržan“

Dušan Purić – 11 glasova „za“, 4 „uzdržana“

Predrag Ćetković – 13 glasova „za“, 2 „uzdržana“

Vesna Luković – 12 glasova „za“, 3 „uzdržana“

Vladimir Simić – 12 glasova „za“, 2 „protiv“, 2 „uzdržana“

Nenad Tešić – 12 glasova „za“, 1 „protiv“, 3 „uzdržana“

Jelena Glušica – 13 glasova „za“, 1 „protiv“, 2 „uzdržana“

Bojan Petrović – 12 glasova „za“, 3 „uzdržana“

Nataša Delić – 5 glasova „za“, 4 „uzdržana“.

 Nakon što je zaključio glasanje, predsednik Odbora je saopštio da su preko 12 glasova „za“, odnosno preko dve trećine dobili kandidati Miroslav Đorđević, Predrag Ćetković, Vesna Luković, Vladimir Simić, Nenad Tešić, Jelena Glušica i Bojan Petrović.

Sednica je završena u 10,00 časova.

Sastavni deo Zapisnika je obrađen tonski snimak 12. sednice.

 SEKRETAR PREDSEDNIK

Sanja Pecelj Vladimir Đukanović